Ditsem Nuus - Vervolging van Christene wêreldwyd
Volgens die bediening Geopende Deure duur die vervolging van Christene wêreldwyd in talle lande sterk voort en word elke maand gemiddeld 255 Christene vermoor, 104 ontvoer, 160 aangehou sonder verhoor, word 180 Christenvroue verkrag of in huwelike ingedwing en word 66 kerke aangeval. As sulks is dit die godsdiens in die wêreld wat die meeste en die ergste vervolg word.
Die totale aantal Christene wat jaarliks onder vervolging gebuk gaan, is moeilik vasgestel te word, maar word geraam op tussen 215 miljoen en 400 miljoen.
Die volgende is 'n getuienis in die jongste nuusbrief van Geopende Deure:
"Hussein (skuilnaam) het honderde Moslems in Afrika na die Here gelei, maar staar felle vervolging in die gesig as gevolg hiervan. Hy vertel: Dinge het so gevaarlik geraak dat ek vir 21 dae in die bosse moes leef. Ek het geen kos of water gehad, buiten wat ek kon vind nie. Steeds volhard Hussein daarin om die Evangelie te verkondig. En wanneer gevra word wat hy nodig het, antwoord hy vinnig deur te vra vir gebed en digitale kopieë van die Bybel.
"Hussein verduidelik verder: Op 'n keer het ek 66 mense dissipel. Ek kan nie 66 harde kopieë van die Bybel dra nie, maar ek kan 66 SD-geheuekaarte dra. Ek het aan elkeen van hulle 'n digitale kopie van die Bybel op 'n SD-kaart gegee. Daardie 66 mense het sedertdien 230 ander na Christus gelei!
"Tallose broers en susters soos Hussein, betaal die duurste prys vir hul geloof elke dag. Bid asseblief vir hulle."